Arthur Thomas Quiller-Couch ble født i Bodmin i Cornwall som resultatet av foreningen av to gamle lokale familier, Quiller og Couch, og han ble den tredje i en rekke av intellektuelle fra Couch-familien. Hans yngre søstre Florence Mabel og Lilian M. ble også skribenter og folkeminnegranskere. Hans far, dr. Thomas Quiller Couch (død 1884), var en kjent lege, folkeminnegransker og historiker. Hans bestefar, Jonathan Couch, var en framragende naturforsker, foruten også lege, historiker, klassisist, apoteker og illustratør, særlig av fisker. Hans sønn Bevil Brian Quiller-Couch ble en krigshelt og poet, og dennes romantiske brev til sin forlovede, poeten May Wedderburn Cannan, ble utgitt i den vakre og tragiske boken . Han hadde også en datter, Foy Felicia, som den skotske forfatteren Kenneth Grahame tilegnet den første utgaven av sin bok ettersom han tilskrev henne som inspirasjonen til figuren Ratty.